Návrh

Komuniké

Vláda Slovenskej republiky na svojom rokovaní dňa ...... 2003 schválila návrh Legislatívneho zámeru zákona o štátnom programe rozvoja bývania.
Predložený návrh legislatívneho zámeru hodnotí poskytovanie podpory na rozvoj bývania Ministerstvom výstavby a regionálneho rozvoja SR z pohľadu právnych predpisov a navrhuje upraviť podmienky poskytovania štátnej podpory rozvoja bývania v novom právnom predpise, ktorý by upravoval základný rámec pravidiel regulujúcich jej poskytovanie. Právna úprava bude riešiť štátnu podporu rozvoja bývania pre oblasť sociálneho bývania. 
Ďalšou časťou materiálu je návrh na novelizáciu zákona č. 124/1996 Z. z. o Štátnom fonde rozvoja bývania v znení neskorších predpisov, ktorý sa zameria na poskytovanie podpory do oblasti sociálneho bývania a rozšíri sa možnosť poskytovania podpory o nový druh, ktorým budú záruky za úvery pre fyzické osoby zabezpečujúce si bývanie spĺňajúce podmienky sociálneho bývania.